Komission asetus (EY) N:o 6/2003, annettu 30 päivänä joulukuuta 2002, maanteiden tavarakuljetuksia koskevien tilastotietojen levittämisestä (ETA:n kannalta merkityksellinen teksti)



Virallinen lehti nro L 001 , 04/01/2003 s. 0045 - 0049



Komission asetus (EY) N:o 6/2003, annettu 30 päivänä joulukuuta 2002, maanteiden tavarakuljetuksia koskevien tilastotietojen levittämisestä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98(1), ja erityisesti sen 6 ja 9 artiklan, sekä katsoo seuraavaa: (1) Asetuksessa (EY) N:o 1172/98 tarkoitettuja, maanteiden tavarakuljetuksia koskevia tilastotietoja on aiheellista hyödyntää mahdollisimman laajamittaisesti mutta samalla kunnioittaen yksittäisten tietueiden luottamuksellisuutta. (2) On tarpeen varmistaa levitettävien tietojen kohtuullinen laatu ja nykyisten tilastosarjojen ylläpito. (3) Tietyt tiedot on tarpeen tarjota jäsenvaltioiden käyttöön, jotta kansallisella tasolla voitaisiin täydentää maantiekuljetuksia koskevien tilastotietojen kattavuutta. (4) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltiot toimittavat komissiolle (Eurostatille) asetuksen (EY) N:o 1172/98 mukaisesti erillisiä tietueita, joiden avulla kootaan tilastotaulukoita, joihin sisältyy pohjatiedoista yhteenlaskemalla saatuja aggregoituja arvoja. Komissio (Eurostat) levittää tuloksena saatavia tilastotaulukoita 2 ja 3 artiklan säännösten mukaisesti. 2 artikla Liitteessä lueteltujen tilastotaulukoiden levittäminen on sallittua. 3 artikla 1. Taulukoita voidaan levittää muille käyttäjille kuin jäsenvaltioiden kansallisille viranomaisille sillä edellytyksellä, että kunkin solun tiedot perustuvat vähintään kymmeneen ajoneuvotietueeseen kyseisen taulukkona esitetyn muuttujan mukaisesti. Jos solu perustuu vähempään kuin kymmeneen tietueeseen, se on aggregoitava muiden solujen kanssa tai se on korvattava sopivalla merkillä. Tätä sääntöä ei sovelleta liitteessä A kohdassa tarkoitettuihin taulukoihin. 2. Taulukoita, joihin sisältyy vähemmästä kuin kymmenestä ajoneuvotietueesta aggregoituja arvoja, voidaan toimittaa yhteisön liikennetilastoista vastaaville jäsenvaltioiden kansallisille viranomaisille sillä edellytyksellä, että kansalliset viranomaiset soveltavat 1 kohdassa annettuja ehtoja kaikkiin muille käyttäjille levitettäviin taulukoihin. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2002. Komission puolesta Pedro Solbes Mira Komission jäsen (1) EYVL L 163, 6.6.1998, s. 1. LIITE LEVITETTÄVIEN TAULUKOIDEN LUETTELO A. Nykyisten taulukoiden jatkuvuus Jatkuvuuden turvaamiseksi komissio (Eurostat) voi levittää nykyisiä taulukoita. B. Keskeiset taulukot Seuraavia taulukoita ja niiden osia voidaan levittää. >TAULUKON PAIKKA> C. Kabotaasiliikenteen taulukot Jotta kabotaasiliikenteestä voitaisiin tarjota tiedot, jotka vastaavat neuvoston asetuksen (EY) N:o 3118/93(1) mukaisesti saatavilla olevia tietoja, seuraavia taulukoita ja niiden osia voidaan levittää: >TAULUKON PAIKKA> D. Taulukot jäsenvaltioiden kansallisille viranomaisille Jotta myös muiden maiden kuin ilmoittavan maan kansalliset viranomaiset voisivat koota tilastoja maatieliikenteestä omalla kansallisella alueellaan, seuraavat aggregoidut tiedostot voidaan toimittaa kansallisille viranomaisille: >TAULUKON PAIKKA> Käyttäjien tarpeiden mukaisesti jäsenvaltioiden kansallisille viranomaisille tarkoitettujen taulukoiden tietoihin ja yksiköihin voidaan sisällyttää lisämuuttujia, jotka kuuluvat asetuksen (EY) N:o 1172/98 mukaisesti kerättyjen tietojen piiriin; tämä edellyttää jäsenvaltioiden suostumusta. E. Tiivistelmä toimintatyypeittäin ja kuljetustyypeittäin >PIC FILE= "L_2003001FI.004901.TIF"> (1) EYVL L 279, 12.11.1993, s. 1.